Psykolog til National Specialrådgivning, Synscenter Refsnæs, Kalundborg, quicknr. 2562
Synscenter Refsnæs søger dygtig psykolog til tværprofessionel indsats for børn og unge, der har en synsnedsættelse eller er blinde. Vi møder børn og unge med komplekse problemstillinger fra hele Danmark og Grønland
Teamet spejder efter en selvstændig og dedikeret psykolog, der har mod på at bringe sit fag og sin erfaring i spil og formår at gøre det i tæt samarbejde med målgruppen, familien og lokale fagprofessionelle. Som psykolog tilknyttes du en landsdækkende funktion og skal bidrage målrettet med udredning og opfølgende specialrådgivning.
Opgaven løses dels på Synscenter Refsnæs og dels lokalt i barnet og den unges nærområde, i samarbejde med lokale synskonsulenter. Specialrådgivningen er VISO leverandør med det overordnede mål er at supplere og understøtte kommunernes arbejde med rehabilitering og inklusion.
Vores nye kollega skal være fagligt stærk, idérig og udviklingsorienteret og kunne se sig selv levere en bred vifte af opgaver, der understøtter barnets individuelle behov og relationer. Vi arbejder helhedsorienteret, løsningsfokuseret og vidensbaseret og er optaget af, hvordan vi fremadrettet styrker dokumentation og formidling - til gavn for målgruppen.
Stillingen er organisatorisk placeret i Specialrådgivningen på Synscenter Refsnæs ved Kalundborg, Her arbejder 3 psykologer, ergoterapeut, fysioterapeut, videnskonsulent og synskonsulenter med specialpædagogisk og lærerfaglig baggrund i tre tværprofessionelle teams.
De 3 psykologer har en central funktion blandt andet ift. visitation og faglig udvikling. Den ledige stilling er knyttet til Specialrådgivningens skoleteam, men det forventes, at man er indstillet på at arbejde på tværs af alder og funktionsnedsættelser inden for målgruppen 0-17 år.
Interesse for - hvad det vil sige, når man er yderst begrænset på synssansen
Fleksibel - villig til at yde landsdækkende indsats i børnenes nærmiljø
Synscenter Refsnæs lægger vægt på, at du er en initiativrig, nysgerrig og kontaktskabende person med et stærkt personligt fundament til at indgå i et engageret tværfagligt samarbejde. Humor og en positiv indstilling anses som vigtigt udgangspunkt for et godt samarbejde.
Du skal have lyst til at blive udfordret og til at udvikle og specialisere dig med fokus på det psykologiske i det synsfaglige. Synscenter Refsnæs faciliteter den nødvendige kompetenceudvikling, herunder mulighed for specialistuddannelse efter nærmere aftale.
Ansættelsesstartdato
Synscenter Refsnæs tilbyder: Synsprofessionel rådgivning og vejledning på Synscenter Refsnæs og skræddersyede tilbud lokalt i samarbejde med kommuner og kommunikationscentre med henblik på at understøtte inklusion.
Undervisning efter folkeskoleloven med mulighed for boophold. Tilgængelige undervisningsmaterialer, der er tilrettelagt for blinde og svagsynede i vuggestuer, børnehaver og skoler. Udvikling af og rådgivning om inklusionsteknologi.